8. ΠΡΟΕΔΡΙΚΟΝ ΔΙΑΤΑΓΜΑ της 27/30 Ιαν. 1931 Περί του τρόπου αριθμήσεως, μονογραφήσεως και χαρτοσημάνσεως των εμπορικών βιβλίων. Εκδίδεται κατά τα άρθρ. 3, 18, παρ. 18 και 45 ν. 4755(ανωτ. αριθ.6). Άρθρον μόνον.-Επί των βιβλίων περί ων προνοεί το άρθρ. 18 παρ. 18 του ν. 4755 περί κώδικος των νόμων περί τελών χαρτοσήμου ήτοι του ημερολογίου, του βιβλίου των απογραφών και των λοιπών βιβλίων των αναφερομένων εν τη ρηθείση παραγράφω του άρθρ. 18 του νόμου τούτου, το τέλος καταβάλλεται προ πάσης εγγραφής κατά την αρίθμησιν και μονογράφησιν αυτών παρά του αρμοδίου οικονομικού εφόρου επιτιθεμένου επί της τελευταίας σελίδος παρά την υπογραφήν του οικονομικού εφόρου κινητού επισήματος, όπερ διαγράφεται κατά τας κειμένας περί διαγραφής διατάξεις. Η ισχύς του παρόντος Δ/τος άρχεται από της 1ης Φεβρ. 1931. Σελ. 7 Κώδικας Τελών Χαρτοσήμου 28.Α.α.5-8 